КОМИ РЕСПУБЛИКАЛÖН ОЛАНПАС

**Коми Республикаса öткымын оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося кöч тöлысь 23 лунö

**1 статья.** Пыртны «Коми Республикаса чина йöз да олöмö пöртысь власьт органъяс йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2006, 3 №, 4300 ст.; 9 №, 4543 ст.; 2007, 2 №, 4707 ст.; 8 №, 4929 ст.; 12 №, 5271 ст.; 2008, 2 №, 5 ст.; 6 №, 271 ст.; 11 №, 600 ст.; 2009, 7 №, 82 ст.; 16 №, 259 ст.; 33 №, 605 ст.; 49 №, 995 ст.; 2010, 16 №, 300 ст.; 24 №, 568 ст.) татшöм вежсьöмъяс:

1. 1 статьяын:

1) содтыны татшöм 21 пункт:

«21) Коми Республикаса Юралысьлöн да Коми Республикаса Правительстволöн Администрацияöн Юрнуöдысь (водзö - Администрацияса Юрнуöдысь);»;

2) 4 пункт гижны тадзи:

«4) Коми Республикалöн олöмö пöртысь власьт мукöд органса – службаса, агентствоса, комитетса, веськöдланiнса, инспекцияса (водзö - Коми Республикаса олöмö пöртысь власьт мукöд орган) юрнуöдысьяс;».

2. Содтыны татшöм 121 статья:

**«121 статья**

1. Администрацияса Юрнуöдысьöс индö чинö да мездö чинысь Коми Республикаса Юралысь Коми Республикаса Юралысьлöн уджмогъяс вына кадколаст вылö.

2. Администрацияса Юрнуöдысь вермö быд кадö висьтавны аслас мунöм йылысь. Мунöм йылысь юалöмсö решитö Коми Республикаса Юралысь федеральнöй законодательство серти.».

3. 17 статьяын «Коми Республикаса Юралысьöс вежысьяс,» кывъяс бöрын содтыны «Администрацияса Юрнуöдысь,» кывъяс.

4. 19 статьяын:

1) содтыны татшöм 11 пункт:

«11) Коми Республикаса Юралысьлöн да Коми Республикаса Правительстволöн Администрация;»;

2) 3 пунктын «(службаса, агентствоса, комитетса, веськöдланiнса)» кывъяссö киритны;

5. 23 статьяса 1 юкöнын «сiйöс вежысьяс,» кывъяс бöрын содтыны «Администрацияса Юрнуöдысь,» кывъяс.

6. 30 статья гижны тадзи:

**«30 статья**

1. Коми Республикаса Юралысьлысь, Коми Республикаса Правительстволысь удж могмöдöм да Коми Республикаса олöмö пöртысь власьт органъясöн, Коми Республикаса Юралысьöн либö Коми Республикаса Правительствоöн котыртöм Коми Республикаса государственнöй органъясöн Коми Республикаса Юралысьöн либö Коми Республикаса Правительствоöн примитöм решениеяс збыльмöдöм бöрся видзöдöм котыртöм могысь котыртöны Коми Республикаса олöмö пöртысь власьт орган - Коми Республикаса Юралысьлысь да Коми Республикаса Правительстволысь Администрация.

2. Коми Республикаса Юралысьлöн да Коми Республикаса Правительстволöн Администрация йылысь положениесö вынсьöдö Коми Республикаса Правительство.».

7. Содтыны татшöм 351 статья:

**«351 статья**

1. Коми Республикалысь мукöд уджмог збыльмöдöм вылö могысь Коми Республикаса Юралысь вермö котыртны Коми Республикаса государственнöй органъяс. Пасйöм органъяслысь правовöй статуссö урчитöны тайö Оланпасыс, а сiдзжö Коми Республикаса Юралысьöн вынсьöдöм тайö органъяс йылысь положениеясыс.

2. Тайö статьяса 1 юкöнын пасйöм органъясса юрнуöдысьясöс индö чинö Коми Республикаса Юралысьлöн уджмогъяс вына кадколаст вылö да мездö чинысь Коми Республикаса Юралысь. Кор Коми Республикаса Юралысьлöн помасьöны уджмогъяс, сэки тайö статьяса 1 юкöнын пасйöм органъясса юрнуöдысьяслы уджмогъяссö кольöны тайö органъясса выльысь индöм юрнуöдысьясöс чинö индытöдз, но öти тöлысьысь оз дырджык.».

**2 статья.** Пыртны «Коми Республикаын государственнöй гражданскöй службаса чин реестр йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2008, 11 №, 628 ст.; 2009, 17 №, 283 ст.; 33 №, 607 ст.; 41 №, 763 ст.; 49 №, 988 ст.; 2010, 24 №, 574 ст.) татшöм вежсьöмъяс:

Коми Республикаын государственнöй гражданскöй службаса чин реестрын, мый вынсьöдöма индöм Оланпасöн (содтöдын):

«Коми Республикаса олöмö пöртысь власьт органъясын чин лыддьöг» 5 юкöдын:

1) юкöдса нимын содтыны «- министерствоясын, службаясын, агентствоясын, комитетъясын, веськöдланiнъясын, инспекцияясын» кывъяс;

2) «Юрнуöдысьяс» категорияа чинъяс» 1 юкöдувлöн «Чинъяслöн вылыс группа» 1 пунктса коймöд абзац гижны тадзи:

«Агентствоса, службаса, комитетса, веськöдланiнса, инспекцияса (водзö - Коми Республикаса олöмö пöртысь власьт мукöд орган) юрнуöдысьöс медводдза вежысь».

**3 статья.** Пыртны «Коми Республикаса торъя государственнöй чинын уджалысь йöзлы государственнöй гарантияяс йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2006, 11 №, 4601 ст.; 2007, 1 №, 4658 ст.; 2008, 5 №, 205 ст.; 211 ст.; 9 №, 412 ст.; 11 №, 599 ст.; 2009, 7 №, 83 ст.; 11 №, 173 ст.; 17 №, 284 ст.; 21 №, 366 ст.; 2010, 5 №, 62 ст.; 24 №, 569 ст.) татшöм вежсьöмъяс:

1. 1 статьяын:

1) содтыны татшöм 91 пункт:

«91) Коми Республикаса Юралысьлöн да Коми Республикаса Правительстволöн Администрацияса Юрнуöдысьöс;»;

2) 11 пунктын «олöмö пöртысь власьт мукöд органса» кывъяс вежны «комитетса, веськöдланiнса, инспекцияса» кывъясöн;

3) 14 пунктсö киритны;

4) 141 пунктсö гижны тадзи:

«141) Коми Республикаса Юралысьöн котыртöм Коми Республикалöн государственнöй органса юрнуöдысьöс, тайö статьяса 12 да 13 пунктъясын пасйöм кындзи;».

2. Коми Республикаса государственнöй чинын йöзöс сьöмöн ошкöм ыдждаяслöн 11 позицияса 2 графасö, мый вынсьöдöма пасйöм Оланпасöн (1 содтöдын), гижны тадзи:

«Коми Республикалöн службаса, агентствоса, комитетса, веськöдланiнса, инспекцияса юрнуöдысь, Коми Республикаса Юрнуöдысьöн котыртöм Коми Республикалöн государственнöй органса юрнуöдысь (14 да 15 пунктъясын пасйöм кындзи)».

3. Коми Республикаса государственнöй чинын йöзöс быд тöлысся сьöм ошкöм ыдждаяслöн 11 позицияса 2 графасö, мый вынсьöдöма пасйöм Оланпасöн (2 содтöдын), гижны тадзи:

«Коми Республикалöн службаса, агентствоса, комитетса, веськöдланiнса, инспекцияса юрнуöдысь, Коми Республикаса Юралысьöн котыртöм Коми Республикалöн государственнöй органса юрнуöдысь (14 да 15 пунктъясын пасйöм кындзи)».

**4 статья.** Тайö Оланпасыс вынсялö сійöс официальнöя йöзöдан лунсянь.

Коми Республикаса Юралысь В.М. Гайзер

Сыктывкар

2010 вося кöч тöлысь 28 лун

89-РЗ №

Коснырева 5164 пас